# eget
## Brezhoneg
### Etimologiezh

    Da dostaat ouzh ar ger kerneveurek eges, dezhañ ar memes ster. Deuet eus an henvrezhoneg hacet, diwar hac, « hag », evel ar c'hembraeg nogyt « eget na » deuet eus nag. Met en abeg d'o heñvelsoniezh darnel ha d'o arster a stagell eo bet kemmesket an daou c'her eget hag evit a-wezhioù.
    E Geriadur Favereau e kaver "neged", roet evel stumm eus Eusa.
* E kembraeg e kaver nog, noged, nogyd (Y Geiriadur Mawr), met nag eo ar stumm ordinal.

### Stagell

| Gour | Furm |
| U1 | egedon |
| U2 | egedout |
| U3g | egetañ |
| U3b | egeti |
| L1 | egedomp |
| L2 | egedoc'h |
| L3 | egeto/egete |
| D | egedor |
eget /e.ˈget/
* Stagell an derez uheloc'h.
** [...] ! é sellet doh er pikol gad, ha doh er jiboésour é skampein ar hé lerh, iahoh eget é gi, rag hennan ne gerhe mui meit a droedig kamm. — (Job Jaffre, Yann ar Baluc'henn, DASTUM, 1986, p. 10.)
*   * Brasoc'h egetañ on.
*   * Gwelloc'h, gwashoc’h egedout zo.
*   * Sotoc’h eo eget gwechall, eget biskoazh.
*   * Aesoc’h e oa eget boaz.
*   * N’eo ket diaesoc'h eget an dra-se.
*   * Blejal gwashoc’h eget un azen pennfollet
*   * Debriñ muioc’h a voued eget ar re all.
*   * Kavout gwelloc’h gwelout kein unan bennak eget e zremm.
*   * Kemer muioc’h eget nebeutoc’h.
*   * Kompren gwelloc’h eget unan bennak, eget biskoazh
*   * Lakaat unan bennak izeloc’h eget ar c’hi, eget ar chas.
*   * Mont pelloc’h eget ar vachelouriezh.
** — Ac'hanta, ma mab, a lâras da Arzhur, eürusoc'h ez out bet eget da vreudeur ?— (Fañch an Uhel, Kontadennoù ar Bobl/1, Al Liamm, 1984, p. 16.)
*   * Un azen bev zo talvoudusoc’h eget daou varc’h marv.
*   * N’eus ket dudiusoc’h trugar eget e glevout o kanañ.
** — [...]. Neuze ec'h aio d'e varchosi hag e pigno war e dremedar, a zo buanoc'h eget an avel, evit dont war hon lerc'h. [...].— (Fañch an Uhel, Kontadennoù ar Bobl/1, Al Liamm, 1984, p. 144.)
** Puilhoc'h e kouez an taoliou eget ar morzoliou e miz meurz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 48.)
** E galon a lamme taeroc'h eget kustum, ha, da heul lammoù e galon, priz ar marc'had tonket. — (Jakez Riou, Geotenn ar Werc'hez ha danevelloù all, Al Liamm, 1957, p. 21.)
* En droienn eget na.
** Ha brema 'c'h eus-hi roët, hac hi n' ket contant: Gwell' ê carantez fidel eget aour hac arc'hant. — (Fañch an Uhel, Soniou Breiz-Izel 2, Pariz, 1891, 1971, p. 8.)
** Gwell' ve gant ann dud ober waz Eget na ve redec en noaz — (Fañch an Uhel, Soniou Breiz-Izel 2, Pariz, 1891, 1971, p. 224.)
** — [...]. Evidon-me, selaou, me 'gav ez eo easoc'h klask eur vi eget n'eo tapout al loar da zibri. [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 20.)
** — Aotrou manac'h Leunafurnez, eme Youen, prins Pouldahud, biskoaz kelenner ne zougas gwelloc'h e hano eget na rit c'houi. [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 22.)
* Ober un dra bennak kentoc’h eget un dra bennak all.
*   * kentoc’h eget ho tilezel.
* eget biskoazh
* Kent eget un dra bennnak.
*   * kent eget an setañs, MDLM
*   * kent eget o monet, MDLM
*   * kent eget tremen deiz Gwener, GMJ
*   * Gwelout kent evit.
* Estroc'h eget : Estreget
*   * Estroc’h eget.
*   * Estroc’h eget amañ.: « estreget amañ »
* Eget e.
** Ia, a garrie beza marv hac êt da genta, Dousoc'h ez eo mervel eget ez ê beva. — (Fañch an Uhel, Soniou Breiz-Izel 2, Pariz, 1891, 1971, p. 74.)
* Eget ma.
*   * Labourat a rez gwelloc’h eget ma ran-me.
* eget pa.
* Oc'hpenn eget .
*   * Oc'hpenn eget ur c'henderv YABA 12/13

#### Gerioù heñvelster

* evit

#### Deveradoù

* estreget

#### Implij

Ne vez implijet eget nemet en derez uheloc'h, ha ne vez ket implijet en derez kevatal.

#### Iskis

•Ur stagell n’eo ket anavet e-maez Bro Leon, a vez lavaret. Iskis eta e gavout
* e kanaouennoù zo, bet dastumet gant Fañch an Uhel, hag e KAB 1.
* dindan pluenn Loeiz Herrieu e Kammdro an Ankou hag e-barzh Yann Ar Baluc'henn.
•N’eo ket ken iskis avat gwelout an implij fall anezhi e EZM: fallimplij ur ger a oa estren da yezh voas ar skrivagner, pe reizhadenn graet gant ul Leonad (en adembannadur)? Da wiriañ.
** Biskoaz ker bras aon ne lammas war gein ar C'hidour, ken na grene evel eur bern deliou sec'h, ken na strake e zent dre e c'henou, gant kement a drouz eget trouz eul lur piz bihan hejet en eur zoroc'hell graz !... — (Ivon Krog, Eur Zac'had Marvailhou, Buhez Breiz, Kemper, 1924, p. 193.)

#### Troidigezhioù

* alamaneg : als
* arabeg : من (min)
* esperanteg : ol
* euskareg : baino
* finneg : kuin
* galleg : que
* hungareg : mint
* ido : kam
* italianeg : di , che
* japaneg : ...より (...yori)
* kembraeg : na
* koreaneg : ~보다 (~boda)
* nederlandeg : dan
* norvegeg : enn
* poloneg : niż
* portugaleg : que , do que
* roumaneg : ca , decat
* rusianeg : чем (čem)
* saozneg : than
* sinaeg : 比 (bǐ)
* spagnoleg : que
* svedeg : än
* tchekeg : než
* telougou : కంటె (kaMTe)

### Gwelet ivez

* estreget
* evit, estrevit

### Daveoù

Roll an daveoù :
* : Lexique Étymologique des termes les plus usuels du Breton Moderne
* : YAG
* : SKKR
* : GDFB